അട്ടപ്പാടി ചുരം റോഡ് നവീകരണം വൈകുന്നു: എംഎല്എ സമരത്തിന് മണ്ണാര്ക്കാട് : അട്ടപ്പാടി ചുരം റോഡ് നവീകരണം വൈകുന്നതില് പ്രതിഷേധിച്ച് പദയാത്ര നടത്താനൊരുങ്ങി എംല്എ എന്.ഷംസുദ്ദീന്. 2016ല് കിഫ്ബിയില് ഉള്പ്പെടുത്തിയ മണ്ണാര്ക്കാട് ചിന്നത്തടാകം റോഡ് സര്ക്കാര് അനാസ്ഥ കാരണം അനന്തമായി നീണ്ടു പോകുന്നുവെന്നും എംഎല്എ എന്ന നിലയില് നിരവധി തവണ നിയമസഭയിലും അധികൃതരുടെ മുന്പിലും റോഡ് നവീകരണം വൈകുന്നതില് അട്ടപ്പാടികാര്ക്ക് ഉണ്ടാകുന്ന ബുദ്ധിമുട്ട് അവതരിപ്പിച്ചിരുന്നുവെന്ന് എംഎല്എ പറഞ്ഞു. ഗുരുതരാവസ്ഥയില് വിദഗ്ധ ചികിത്സക്ക് അയക്കുന്ന രോഗികള് വഴിമധ്യേ മരിക്കുന്ന സാഹചര്യങ്ങള് ചുരം റോഡില് പതിവാണ്. റോഡിന്റെ പരിതാപകരമായ അവസ്ഥമൂലം അട്ടപ്പാടിക്കാര് ഒറ്റപ്പെട്ടുപോകുന്ന സാഹചര്യവും ഉണ്ടായിട്ടുണ്ട്. എങ്കിലും സര്ക്കാരുമായി ചേര്ന്ന് റോഡിന്റെ വികസനം പൂര്ത്തിയാക്കുകയായിരുന്നു ലക്ഷ്യം. എന്നാല് സര്ക്കാര് നിരന്തരം അവഗണിക്കുന്നു. അതുകൊണ്ട് സമരത്തിന് നിര്ബന്ധിതരായിരിക്കുകയാണെന്നും എംഎല്എ പറഞ്ഞു. സര്ക്കാരിന്റെ ഏറ്റവും പ്രധാന പദ്ധതിയായി കിഫ്ബി പ്രഖ്യാപിക്കപ്പെട്ടത് കൊണ്ടാണ് ചുരം റോഡ് കിഫ്ബി പദ്ധതിയില് ഉള്പ്പെടുത്തിയത്. ഇപ്പോള് ഒരു വെള്ളാനയായി മാറിയിരിക്കുന്നു എന്ന് സംശയിക്കേണ്ട സാഹചര്യമാണ്. ഈ സാഹചര്യത്തില് റോഡ് നവീകരണം ആരംഭിക്കണമെന്ന് ആവശ്യപ്പെട്ടുകൊണ്ട് നവംബര് ആറാം തീയതി രാവിലെ ഒന്പതുമണിക്ക് മുക്കാലിയില് നിന്നും ആനമൂളിയിലേക്ക് നടത്തുന്ന പദയാത്രക്ക് നേതൃത്വം നല്കുമെന്നും എംഎല്എ അറിയിച്ചു. പദയാത്ര വി.കെ ശ്രീകണ്ഠന് എംപി ഉദ്ഘാടനം ചെയ്യും.